
UPRAVNI ODJEL ZA HRVATSKE BRANITELJE,
UDRUGE, DEMOGRAFIJU I SOCIJALNU POLITIKU 
KLASA: 550-02/26-01/3
URBROJ: 2198-21/1-26-1
Zadar, 21. rujna 2026. godine

Zadarska županija, Upravni odjel za hrvatske branitelje, udruge, demografiju i socijalnu politiku temeljem članka 3. Zakona o socijalnoj skrbi ( ''Narodne novine'' broj: 18722, 46/22, 119722, 71/23, 156723, 61/25), objavljuje

[bookmark: _Hlk240890441]J A V N I   P  O  Z  I  V
[bookmark: _Hlk155955805]za financiranje opremanja vozila autoškola u Zadarskoj županiji radi omogućavanja osposobljavanja osoba s invaliditetom za vozače B kategorije

I PREDMET POZIVA

Predmet ovog poziva je dodjela bespovratnih sredstava autoškolama koje djeluje na području Zadarske županije , radi nabave, ugradnje i atestiranja opreme kojom će se vozilo s automatskim mjenjačem prilagoditi potrebama osobama s invaliditetom za osposobljavanje kandidata za vozače.
Ovim pozivom Zadarska županija želi osobama s tjelesnim invaliditetom, smanjenom pokretljivošću i drugim vrstama tjelesnih ograničenja omogućiti ravnopravno sudjelovanje u procesu stjecanja vozačkih dozvola.
Predmet financiranja obuhvaća nabavu i ugradnju specijaliziranje opreme koja se ugrađuje u osobno vozilo s automatskim mjenjačem , a koja osigurava sigurnu i funkcionalnu vožnju osobama s invaliditetom . U tu svrhu i mogu se financirati tehnička pomagala kao što su ručna komande, pomagala za upravljanje volanom, prilagodbe pedala, elektronički sustavi upravljanja, te druge tehničke prilagodbe koje omogućavaju vožnju osobama različitih stupnjeva invaliditeta, kao i montaža i atesti navedene opreme, te se time povezani troškovi.
Sredstva iz ovog poziva namijenjena su isključivo za opremanje po jedno vozilo po auto školi,  koje će služiti u edukacijske svrhe u okviru djelatnosti autoškole, s ciljem da vozilo bude dostupno osobama s invaliditetom koje žele pohađati program osposobljavanja za vozače. 


II CILJ POZIVA

Cilj javnog poziva je povezati dostupnost programa osposobljavanja kandidata za vozače osobama s invaliditetom na području Zadarske županije te potaknuti jednakost mogućnosti u pristupu obrazovanju i mobilnosti

III IZNOS I NAČIN FINACIRANJA

Ukupno raspoloživa sredstva: do 100% prihvatljivih troškova projekta. 
Maksimalni iznos potpore po prijavitelju iznosi :  10.000,00 eura.
Potpora se dodjeljuje za maksimalno dvije autoškole, čije prijave budu najbolje rangirane prema kriterijima ovog poziva. U slučaju izjednačenog broja bodova, prednost ima prijava koja je prije zaprimljena u SOM sustav.
Troškovi mogu nastati nakon objave ovog poziva.

IV KRITERIJ ZA ODABIR I BODOVANJE PRIJAVA

	KRITERIJ
	OPIS
	
	BODOVI

	1. spremnost za provedbu projekta
	Prodavatelj već posjeduje vozilo sa automatskim mjenjačem i može ga odmah opremati
	· ne
	0

	2. 
	
	· da staro više od 1 godinu
	10

	3. 
	
	· da staro do maksimalno 1 godinu
	25

	4. kvaliteta i funkcionalnost predložene opreme
	Predložena oprema omogućuje obuku osoba s različitim vrstama invaliditeta i osigurava visoku razinu sigurnosti
	· ne
	0

	5. 
	
	· da  - umjereno
	10

	6. 
	
	· da - visoko
	25

	7. iskustvo i stručnost instruktora
	Instruktori imaju iskustvo ili su educirani za rad s osobama s invaliditetom
	· ne
	0

	8. 
	
	· da jedno od ponuđenog 
	15

	9. 
	
	· da oboje od ponuđenog 
	25

	10. održivost i plan korištenja opremljenog vozila
	Autoškola planira dugoročno korištenje vozila i aktivno uključivanje osoba s invaliditetom u programe obuka
	· ne
	0

	
	
	· da najmanje 3 godine
	10

	
	
	· da najmanje 4 godine
	15

	
	
	· da najmanje 5 godina
	25


U koliko prijavitelj po bilo kojem od 4 kriterija ima 0 bodova, automatski nije prihvatljiv. 

V PRIJAVNA DOKUMENTACIJA

Prijava za dodjelu potpore podnosi se na propisanim obrascima:
· Obrazac opisa programa ili projekta (Obrazac 1)
· Obrazac proračuna programa ili projekta (Obrazac 2)
· Izjava o korištenim potporama male vrijednosti (Obrazac 3)
· Izjava da nema nepodmirenih obveza prema proračunu Zadarske županije (Obrazac 4)
· Izjava o nepostojanju dvostrukog financiranja (Obrazac 5) 
Prijavi se obvezno prilažu dokazi o ispunjavanju uvjeta i to: 
· Potvrda Porezne uprave ne starija od 30 dana do dana prijave na Poziv, o nepostojanju duga kao dokaz da je prijavitelj  ispunilo sve obveze s osnova plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Zadarske županije,
· dokaz o upisu u registar autoškola
· dokaz o sjedištu ili poslovnoj jedinici u Zadarskoj županiji ( izvadak iz sudskog registra )
· ponudu/predračun za opremanje vozila ( ne stariji do 60 dana od dana objave ovog poziva)
· dokaz o vlasništvu ili korištenju vozila koje će se opremati i posjedovanju automatskog mjenjača (prometna dozvola)
· fotografije vozila
· dokaz o osposobljenosti i/ili iskustvu instruktora ( ako postoji)

Javni poziv za financiranje opremanja vozila autoškole u Zadarskoj županije radi omogućavanja osposobljavanja osoba s invaliditetom za vozače B kategorije dostupan je na web stranici Zadarske županije https://www.zadarska-zupanija.hr/javni-pozivi-i-potpore/javni-pozivi-i-potpore-u-tijeku
 , ali i u SOM sustavu. Svi ostali obrasci koji su potrebni za prijavu dostupni su za preuzimanje unutar SOM sustava. Obrasci moraju biti popunjeni elektronski, propisno ovjereni, skenirani i pravilno učitani u sustav.
U koliko je od strane istog prijavitelja učitano više prijava, u obzir se uzima samo zadnja pristigla prijava u SOM sustav.
Zahtjev se podnosi isključivo u elektronskom obliku, odnosno putem SOM sustava.
Zadarska županija zadržava pravo traženja dostave dodatne dokumentacije po potrebi.
Način prijave i registracije u SOM sustavu nalazi se u dokumentu Upute za korisnike SOM sustava.
Dva su osnovna uvjeta za završetak postupka prijave na javni poziv:
a) Registracija prijavitelja u sustavu putem linka https://som-natjecaj.eu/authentication/register
-  klikom na isti otvara se direktni preglednik u kojem potencijalni prijavitelj otvara svoj račun kao novi korisnik, odabire vrstu registracije, potom popunjava podatke o korisniku i potvrđuje otvaranje računa. Registracija prijavitelja i otvaranje korisničkog računa (u daljnjem tekstu: Korisnik) omogućit će istom pretraživanje natječaja, preuzimanje dokumentacije otvorenih natječaja te slanje prijave elektroničkim putem. Odabirom „Registracija“ i popunjavanjem traženih podataka te odabirom Registriraj, Korisnik ispunjava uvjete za moguću prijavu na javni poziv
b) prijava korisnika na javni poziv–putem linka https://som-natjecaj.eu/authentication/login.
U slučaju tehničkih poteškoća, potrebno je pisati na e-mail: podrska@som-system.com ili, ukoliko je nužno potrebno, nazvati INFO TELEFON ako postoji problem oko same registracije i prijave ili poteškoća prilikom ispunjavanja same prijave na broj 091/618-8694 (isključivo u radnom vremenu između 08:00 i 16:00 sati).

VI ROK ZA PODNOŠENJE PRIJAVA

Prijave se započinju zaprimati 28. rujna 2026. godine u 0.00.00. Rok za podnošenje prijava je do  15. listopada 2026. godine u 23.59.59 sati 
Zakašnjele, nepotpune ili na drugi način podnesene prijave protivno uvjetima iz ovog javnog poziva neće se razmatrati.

VII ROK I NAČIN OBJAVE PRIHVAĆENIH PROJEKATA/PROGRAMA

Upravni odjel za hrvatske branitelje, udruge, demografiju i socijalnu politiku će najkasnije u roku od 10 dana od isteka roka za podnošenje prijava provesti postupak provjere potpunosti i pravovremenosti prijava te prijave koje ispunjavaju formalne uvjete dostaviti Povjerenstvu za ocjenjivanje kojeg Odlukom osniva i imenuje Župan na prijedlog Upravnog odjela za hrvatske branitelje, udruge, demografiju i socijalnu politiku. Povjerenstvo za ocjenjivanje će nakon razmatranja i ocjena prijava koje ispunjavaju formalne uvjete najkasnije u daljnjem roku od 10 dana izraditi prijedlog odluke o odobravanju potpora te ga dostaviti županu na nadležno odlučivanje. Odluku o odobravanju potpora donosi župan.  

VIII OBJAVA REZULTATA JAVNOG POZIVA

Rezultati Javnog poziva s podacima o prijaviteljima kojima su odobrene potpore, programima i projektima i iznosima potpora, objavit će se na mrežnoj stranici Zadarske županije u roku od 5 dana od donošenja odluke župana o odobrenju potpora čime će se svi prijavitelji smatrati obaviješteni o rezultatima Javnog poziva.

Zadarska županija će prijaviteljima  koje su nezadovoljni odlukom o odobrenju potpora omogućiti pravo na prigovor, što će jasno biti naznačeno u javno objavljenim rezultatima Javnog poziva. Prigovor se može podnijeti isključivo na proceduralnu povredu natječajnog postupka, dok se ne može podnijeti na sadržaj odluke o neodobravanju sredstava ili visini sredstava.

IX UGOVARANJE PROVEDBE PROGRAMA/PROJEKATA

S prijaviteljem  kojem je odobrena potpora za program, projekt, ili aktivnost, Zadarska županija zaključuje ugovor kojim se uređuju međusobna prava i obveze prijavitelja i Zadarske županije. 
Korisnik sredstava je obvezan omogućiti osposobljavanje osoba s invaliditetom pod istim uvjetima kao i osobama bez invaliditeta. Korisnik mora realizirati projekt do 15. prosinca 2026. godine i do 21. prosinca 2026. godine predati izvješće.  

X DODATNE INFORMACIJE

Sva pitanja vezana uz ovaj Javni poziv mogu se postavljati isključivo elektroničkim putem najkasnije 5 dana prije isteka Javnog poziva, slanjem upita na adresu elektroničke pošte: lonic@zadarska-zupanija.hr
Potpore koje se dodjeljuju temeljem ovog Javnog poziva predstavljaju potpore male vrijednosti (de minimis potpore) te se dodjeljuju u skladu s Uredbom Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (SL EU L 2023/2831, 15.12.2023.) Ukupan iznos de minimis potpora koje se po državi članici dodjeljuju jednom poduzetniku ne smije premašiti 300.000,00 EUR tijekom bilo kojeg trogodišnjeg razdoblja
Tekst Javnog poziva biti će objavljen dana  28. rujna 2026. godine na mrežnoj stranici Zadarske županije www.zadarska-zupanija.hr a obavijest o objavi Javnog poziva u dnevnom tisku.

